Kære forældre

Vi vil den kommende tid arbejde med jeres barns lyst til at læse. Indsatsen er tilrettelagt for en gruppe usikre læsere/hele klassen/hele årgangen.

Vi har fokus på elevernes lyst til at læse, så de kan blive gladere for at læse. Med fokus på læselyst læser eleverne mere, får mere øvelse og bliver derfor også bedre til at læse. For når man øver sig, bliver man bedre. Når læsning er meningsfuldt, sjovt eller spændende, så er man mere motiveret. Derfor er vores fokus på læselysten.

Forløbet starter i \_\_\_\_\_\_\_\_\_\_og slutter i \_\_\_\_\_\_\_\_\_\_\_ og har dette indhold:

1. Eleverne læser både hjemme og i skolen.
2. Skolen har bøger til eleverne, laver aftaler med dem og følger op på deres læsning.
3. Eleverne undervises i, hvordan de kan læse, og får selv indflydelse på hvordan og hvor meget.
4. Hver uge har vi et læsemøde i skolen, hvor vi deler læseoplevelser og vælger nye bøger.

I kommer også til at kunne støtte jeres børn undervejs. Vi vil holde et foræl­dremøde, hvor vi viser jer, hvordan I kan hjælpe jeres barn i forløbet. I skal ikke udfylde læsekontrakter og kontrollere, om jeres børn læser. Vi vil i stedet drøfte med jer, hvordan I sammen med jeres barn kan gå andre veje for at give læse­lysten mulighed for at blomstre. Alt det får I meget mere information om på et forældremøde.

Forældremødet foregår den .... kl. …. Giv besked på mail …, hvor mange I kommer.

Har I spørgsmål, er I velkomne til at kontakte os – ellers på gensyn til forældremødet.

Mvh.